Borgerdådsmedaljen
Store norske leksikon,Historie,Historiske hjelpevitenskaper,Ordener
Borgerdådsmedaljen er en norsk fortjenstmedalje, stiftet ved kongelig resolusjon av 10. april 1819, ble utdelt av Kongen i statsråd etter innstilling fra Justisdepartementet. Den ble siste gang utdelt i 1995.
Regjeringen Bondevik vedtok våren 2004 at Borgerdådsmedaljen ikke lenger skal utdeles.Borgerdådsmedaljen hadde to klasser, 1. klasse i gull og 2. klasse i sølv; sistnevnte ble ikke utdelt etter 1960. Borgerdådsmedaljen var opprinnelig bestemt for «utmerket flid og dugelighet ved forliksvesenet og andre lignende ombud og for borgerlige fortjenester av riket», fra 1844 også bestemt for «nidkjær embetsførsel og annen fortjenstlig virksomhet av hvilken som helst art, så vel som for en enkelt utmerket dåd». Den kunne dermed også brukes til å hedre personer som av politiske eller andre årsaker ikke ønsket å motta St. Olavs Orden. Medaljen bar kong Karl Johans brystbilde inntil dette i 1907 ble erstattet med et bilde av Haakon 7. Tildelinger av borgerdådsmedaljen i gull etter 1844 År Tildelt     1846 Statsråd Poul Christian Holst    1850 General Ferdinand Carl Maria Wedel Jarlsberg    1853 Stattholder Severin Løvenskiold    1856 Professor Christopher Hansteen    1857 Statsråd Frederik Stang    1857 Statsråd Jørgen Herman Vogt    1861 Styrmann Niels Hansen-Steen   1869 Biskop Jens Lauritz Arup    1869 Statsråd Hans Riddervold    1877 Amtmann Hans Jørgen Christian Aall    1907 Statsminister Christian Michelsen    1907 Skipsreder Johan Thorsen    1908 Professor Torkel Halvorsen Aschehoug    1911 Stortingspresident Magnus Halvorsen    1911 Sogneprest Alfred Eriksen    1923 Skogeier Axel Heiberg    1925 Polarforsker Roald Amundsen    1929 Tannlege og museumsmann Anders Sandvig    1937 Museumsdirektør Hans Jacob Aall    1947 H. M. Kong Haakon 7, etter henstilling fra statsrådet   1949 Statsminister Johan Nygaardsvold    1952 Odelstingspresident Carl Joachim Hambro    1952 Høyesterettsjustitiarius Paal Berg    1961 Prisdirektør Wilhelm Thagaard    1964 Forfatter Johan Falkberget    1966 Fylkesmann Trygve Lie    1972 Statsminister Einar Gerhardsen    1973 H. M. Kong Olav 5, etter henstilling fra statsrådet   1995 Høyesterettsadvokat, tidligere statsråd Jens Christian Hauge Les mer i Store norske leksikon verdslig orden